Tiit Aru

Tiit Aru (sündinud 15. aprillil 1940 Tallinnas) on eesti kergejõustikutreener.

Ta on lõpetanud 1958. aastal Jõgeva Keskkooli ja 1962. aastal Tartu Riikliku Ülikooli kehakultuuriteaduskonna.

Tema parim sportlik saavutus oli 1960. aastal esikoht Tartu linna kergejõustikumeistrivõistlustel kõrgushüppes. Pärast ülikooli lõpetamist töötas ta aastatel 1962–1972 Võru 1. Keskkoolis kehalise kasvatuse õpetajana.

Aastatel 1972–2009 oli ta Viljandi Spordikoolis kergejõustikutreener ja 1989. aastast ühtlasi Viljandi Kergejõustikuseltsi Sakala treener (6. kutsetase, 2005–2017).

Ta on tegutsenud ka spordikohtunikuna (1982. aastast vabariiklik kategooria).

Tunnustus
2014 – Euroopa Kergejõustikuliidu treeneritöö auhind
2015 – Kultuurkapitali Viljandimaa elutööpreemia
2017 – Viljandimaa vapimärk
2019 – Viljandi linna spordipreemia
2022 – Viljandi linna elutööpreemia ja koos sellega ka Viljandi linna teenetemärk

Viited


Kategooria:Eesti kergejõustikutreenerid
Kategooria:Viljandi maakonna treenerid
Kategooria:Tartu Ülikooli kehakultuuriteaduskonna vilistlased
Kategooria:Sündinud 1940